“TIJORAT BANKLARI TOMONIDAN FERMER XO‘JALIKLARINI, O‘Z FAOLIYATINI YuRIDIK ShAXS TAShKIL ETGAN HOLDA AMALGA OShIRAYOTGAN KIChIK BIZNESNING BOShQA SUBYEKTLARINI MILLIY VA XORIJIY VALYUTADA MIKROKREDITLASh TARTIBI”GA QO‘ShIMChA KIRITISh TO‘G‘RISIDA

O‘zbekiston Respublikasining “O‘zbekiston Respublikasining Markaziy banki to‘g‘risida”gi Qonuniga muvofiq hamda O‘zbekiston Respublikasining “Fermer xo‘jaligi to‘g‘risida”gi Qonuni (yangi tahriri) qabul qilinishi munosabati bilan Markaziy bank Boshqaruvi qaror qiladi:
 1. Markaziy bank Boshqaruvi tomonidan 2000-yil 22-fevralda 464-son bilan tasdiqlangan “Tijorat banklari tomonidan fermer xo‘jaliklariga, o‘z faoliyatini yuridik shaxs tashkil etib amalga oshirayotgan kichik biznesning boshqa subyektlariga milliy va xorijiy valyutada mikrokreditlar berish tartibi”ning (2000-yil 29-fevral, ro‘yxat raqami 903 — Me’yoriy hujjatlar axborotnomasi, 2000-yil 4-son) 1.4-bandi oxirgi xatboshisi quyidagi tahrirda bayon etilsin:
 “Fermer xo‘jaligi ijaraga berilgan yer uchastkalaridan foydalangan holda qishloq xo‘jaligi tovar ishlab chiqarishi bilan shug‘ullanuvchi, mustaqil xo‘jalik yurituvchi subyektdir”.
 2. Mazkur qaror O‘zbekiston Respublikasi Adliya vazirligida davlat ro‘yxatidan o‘tkazilgan kundan boshlab o‘n kun o‘tgandan keyin kuchga kiradi.